உங்கள் கம்ப்யூட்டர் மேலே சொல்லப் பட்ட சோதனைகளில், ஏதாவது ஒரு சோதனையில் பிரச்னை ஏற்பட்டாலும், நமக்கு அதற்கான பிழைச் செய்தியைக் காட்டி கம்ப்யூட்டர் தொடர்ந்து இயங்காமல் நின்று விடும். இந்நேரத்தில் வழக்கத்திற்கு மாறான, தவறான POST ஒன்று பதியப்படும். அந்நேரத்தில் பீப் ஒலி ஒன்று நமக்குக் கிடைக்கும். நாம் இதற்கான தீர்வை மேற்கொண்டு பின்னர் மீண்டும் பூட் செய்திட வேண்டும். மறுபடியும் அனைத்து சோதனைகளும் மேற்கொள்ளப்பட்டு, அவை அனைத்தும் சரியாக இருந்தால், கம்ப்யூட்டர் இயங்கத் தயாராய் இருக்கும். மேலே சொன்னவை தான் போஸ்ட் டெஸ்ட். ஒரு சிஸ்டம் இயங்கத் தேவையாகக் கம்ப்யூட்டர் மேற் கொள்ளும் சுய சோதனைகள். இதன் மூலம் கம்ப்யூட்டர், தன் இயக்கத்தில், எங்கு எந்த பிரச்னையை எதிர்கொள்கிறது என்பது நமக்கு அறிவிக்கப்படுகிறது. நாம் அதனைச் சரி செய்திட வழி காட்டப் படுகிறது.